প্রতিদিন সমুদ্রে মাছ ধরতে গিয়ে মৃত্যু হয় মৎস্যজীবীদের। তেমন আর্থিক ক্ষমতাও নেই যে নিরাপত্তার জন্য লাইফ জ্যাকেট কিনবেন। এই সব মৎস্যজীবীদের কথা মাথায় রেখেই তামিলনাড়ুর এক সরকারি স্কুলের ছাত্ররা প্লাস্টিকের জলের বোতল দিয়ে তৈরি করেছে লাইফ জ্যাকেট। 
রমনাথপুরম সি বিচে নিয়মিত খেলতে যায় ১১ বছরের হৃষিকেশ। সেখানে গিয়ে প্রায়ই মৎস্যজীবীদের মৃত্যুর খবর পেত সে। তখন থেকেই সে এর সমাধান নিয়ে ভাবতে শুরু করে। আস্তে আস্তে হৃষিকেশের সঙ্গে যুক্ত হয় তার সহপাঠী প্রবীণ, নবীনকুমার, কার্থি এবং গুহান। এরা প্রত্যেকেই কৃষক পরিবারের সন্তান। 

লাইফ জ্যাকেট 
হৃষিকেশ জানিয়েছে, সমুদ্রে প্রায়ই প্লাস্টিকের বোতল ভাসতে দেখত সে। সেখান থেকেই তার মাথায় আসে যে, এই প্লাস্টিকের বোতল দিয়েই তৈরি হতে পারে ‘লাইফ জ্যাকেট’। এর পরেই খুদের দল মিলে পড়াশোনা শুরু করে, কীভাবে জলে ভাসতে পারে প্লাস্টিকের বোতল। 
প্রায় ১২টি জলের বোতল সেলাই করে এই লাইফ জ্যাকেট তৈরি করে হৃষিকেশ। নিজে সাঁতার কাটতে পারে বলে, লাইফ জ্যাকেট তৈরি করার পরে, পরীক্ষামূলক ভাবে লেকের মধ্যে লাইফ জ্যাকেট পরে নেমে পড়ে সে। এর পর যে সাঁতার কাটতে পারে না তাকেও সেই লাইফ জ্যাকেট পরে জলে নামানো হয়। সেই পরীক্ষাও সফল হয়।   
আরও পড়ুন
খড়্গপুর আইআইটির এই দ্রুততম রেসিং কার যাবে রাশিয়ার ইভেন্টে। দেখুন ভিডিও
 
লাইফ জ্যাকেট বানানোর জন্য বিভিন্ন ক্ষেত্রে পুরষ্কৃতও হয়েছে এই খুদে পড়ুয়ারা।